CELEX: 32021R2141
Language: sk
Date: 2021-12-03 00:00:00
Title: Vykonávacie nariadenie Komisie (EÚ) 2021/2141 z 3. decembra 2021, ktorým sa mení vykonávacie nariadenie (EÚ) 2019/2129, pokiaľ ide o miery frekvencie fyzických kontrol určitých zmiešaných výrobkov vstupujúcich do Únie (Text s významom pre EHP)

6.12.2021   
               
               
                  SK
               
               
                  Úradný vestník Európskej únie
               
               
                  L 433/5
               
            
         VYKONÁVACIE NARIADENIE KOMISIE (EÚ) 2021/2141
         z 3. decembra 2021,
         ktorým sa mení vykonávacie nariadenie (EÚ) 2019/2129, pokiaľ ide o miery frekvencie fyzických kontrol určitých zmiešaných výrobkov vstupujúcich do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 54 ods. 3 prvý pododsek písm. a) a c),
         keďže:
         
                     (1)
                  
                  
                     Článkom 54 ods. 3 nariadenia (EÚ) 2017/625 sa Komisia splnomocňuje stanoviť pravidlá jednotného uplatňovania vhodnej miery frekvencie identifikačných kontrol a fyzických kontrol, ktoré sa majú vykonávať v prípade zásielok kategórií zvierat a tovaru uvedených v článku 47 ods. 1 písm. a) a b) uvedeného nariadenia.
                  
               
                     (2)
                  
                  
                     V prílohe I k vykonávaciemu nariadeniu Komisie (EÚ) 2019/2129 (2)sa stanovujú referenčné kritériá na určenie základných mier frekvencie identifikačných a fyzických kontrol, ktoré sa vykonávajú v prípade zvierat, produktov živočíšneho pôvodu, zárodočných produktov, vedľajších živočíšnych produktov, odvodených produktov, sena a slamy a zmiešaných výrobkov, ktoré vstupujú do Únie, pričom sa zohľadňujú dostupné vedecké posúdenia a akékoľvek iné informácie týkajúce sa rizík súvisiacich s kategóriami zvierat alebo tovaru.
                  
               
                     (3)
                  
                  
                     Delegované nariadenie Komisie (EÚ) 2019/625 (3) sa uplatňuje od 21. apríla 2021 a stanovujú sa v ňom nové požiadavky na zásielky zmiešaných výrobkov vstupujúcich do Únie. V článku 12 ods. 2 uvedeného delegovaného nariadenia sa rozlišujú rôzne kategórie zmiešaných výrobkov. Tieto kategórie sú založené na fyzikálno-chemických vlastnostiach spracovaných produktov živočíšneho pôvodu uvedených v každej kategórii zmiešaných výrobkov a na rizikách súvisiacich s danými spracovanými produktmi.
                  
               
                     (4)
                  
                  
                     Spomedzi rôznych kategórií zmiešaných výrobkov, na ktoré sa vzťahuje článok 12 ods. 2 písm. a) až c) delegovaného nariadenia (EÚ) 2019/625, predstavujú najmenšie riziko zmiešané výrobky, na ktoré sa vzťahuje článok 12 ods. 2 písm. c) uvedeného delegovaného nariadenia. Okrem toho bol v prípade uvedenej kategórie zmiešaných výrobkov od dátumu začatia uplatňovania delegovaného nariadenia (EÚ) 2019/625 pozorovaný a zaznamenaný v systéme riadenia informácií pre úradné kontroly počas hraničných kontrol nízky počet prípadov nedodržiavania pravidiel. S cieľom zabezpečiť, aby bolo administratívne zaťaženie členských štátov úmerné riziku, ktoré predstavuje tovar vstupujúci do Únie, je vhodné znížiť základnú frekvenciu fyzických kontrol uvedenej kategórie zmiešaných výrobkov na 5 %.
                  
               
                     (5)
                  
                  
                     Príloha I k vykonávaciemu nariadeniu (EÚ) 2019/2129 by sa preto mala zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha I k vykonávaciemu nariadeniu (EÚ) 2019/2129 sa nahrádza textom uvedeným v prílohe k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 95, 7.4.2017, s. 1.
         
            (2)  Vykonávacie nariadenie Komisie (EÚ) 2019/2129 z 25. novembra 2019, ktorým sa stanovujú pravidlá jednotného uplatňovania mier frekvencie identifikačných kontrol a fyzických kontrol určitých zásielok zvierat a tovaru, ktoré vstupujú do Únie (Ú. v. EÚ L 321, 12.12.2019, s. 122).
         
            (3)  Delegované nariadenie Komisie (EÚ) 2019/625 zo 4. marca 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o požiadavky na vstup zásielok určitých zvierat a tovaru určených na ľudskú spotrebu do Únie (Ú. v. EÚ L 131, 17.5.2019, s. 18).
      
      
         
            PRÍLOHA
            
               
                  
                     „PRÍLOHA I
                     
                        Referenčné kritériá na určenie základných mier frekvencie identifikačných a fyzických kontrol zásielok zvierat, produktov živočíšneho pôvodu, zárodočných produktov, vedľajších živočíšnych produktov a odvodených produktov, sena a slamy, ako aj zmiešaných výrobkov
                     
                     
                                 Referenčné kritériá na určenie základných mier frekvencie identifikačných kontrol a fyzických kontrol
                              
                              
                                 Základná miera frekvencie v prípade
                              
                           
                                 Kategória rizika
                              
                              
                                 Kategória zvierat alebo tovaru (*1)
                                 
                              
                              
                                 identifikačných kontrol
                              
                              
                                 fyzických kontrol
                              
                           
                                 I
                              
                              
                                 Zvieratá
                              
                              
                                 100  %
                              
                              
                                 100  %
                              
                           
                                 II
                              
                              
                                 
                                             —
                                          
                                          
                                             Mleté mäso, mechanicky separované mäso a mäsové prípravky na ľudskú spotrebu (ďalej len „ĽS“)
                                          
                                       
                                             —
                                          
                                          
                                             Hydinové mäso na ĽS
                                          
                                       
                                             —
                                          
                                          
                                             Králičie mäso, mäso diviny a mäsové výrobky z nich na ĽS
                                          
                                       
                                             —
                                          
                                          
                                             Vajcia na ĽS
                                          
                                       
                                             —
                                          
                                          
                                             Vaječné výrobky na ĽS, skladované ako mrazené alebo chladené
                                          
                                       
                                             —
                                          
                                          
                                             Mlieko na ĽS
                                          
                                       
                                             —
                                          
                                          
                                             Mliečne výrobky a výrobky na báze mledziva na ĽS, skladované ako mrazené alebo chladené
                                          
                                       
                                             —
                                          
                                          
                                             Produkty rybárstva z akvakultúry a lastúrniky na ĽS, ktoré nie sú v hermeticky uzavretých obaloch zabezpečujúcich ich trvanlivosť pri teplotách okolitého prostredia.
                                          
                                       
                                             —
                                          
                                          
                                             Vedľajšie živočíšne produkty a odvodené produkty na kŕmenie hospodárskych zvierat
                                          
                                       
                              
                                 100  %
                              
                              
                                 30  %
                              
                           
                                 III
                              
                              
                                 
                                             —
                                          
                                          
                                             Mäso iné než mäso uvedené v kategórii rizika II a mäsové výrobky odvodené z takého mäsa, na ĽS
                                          
                                       
                                             —
                                          
                                          
                                             Škvarený živočíšny tuk a škvarky na ĽS
                                          
                                       
                                             —
                                          
                                          
                                             Výrobky z hydinového mäsa na ĽS
                                          
                                       
                                             —
                                          
                                          
                                             Vaječné výrobky na ĽS, iné než tie, ktoré sú uvedené v kategórii rizika II.
                                          
                                       
                                             —
                                          
                                          
                                             Mliečne výrobky a výrobky na báze mledziva na ĽS, iné než tie, ktoré sú uvedené v kategórii rizika II.
                                          
                                       
                                             —
                                          
                                          
                                             Produkty rybárstva iné než tie, ktoré sú uvedené v kategórii rizika II.
                                          
                                       
                                             —
                                          
                                          
                                             Med a iné včelárske produkty na ĽS
                                          
                                       
                                             —
                                          
                                          
                                             Zmiešané výrobky iné než tie, ktoré sú uvedené v kategórii rizika IV.
                                          
                                       
                                             —
                                          
                                          
                                             Násadové vajcia
                                          
                                       
                                             —
                                          
                                          
                                             Organické hnojivá a pôdne kondicionéry odvodené z vedľajších živočíšnych produktov
                                          
                                       
                                             —
                                          
                                          
                                             Žabacie stehienka a slimáky na ĽS
                                          
                                       
                                             —
                                          
                                          
                                             Hmyz na ĽS
                                          
                                       
                              
                                 100  %
                              
                              
                                 15  %
                              
                           
                                 IV
                              
                              
                                 
                                             —
                                          
                                          
                                             Želatína a kolagén na ĽS
                                          
                                       
                                             —
                                          
                                          
                                             Črevá
                                          
                                       
                                             —
                                          
                                          
                                             Sperma a embryá
                                          
                                       
                                             —
                                          
                                          
                                             Vedľajšie živočíšne produkty a odvodené produkty, iné než tie, ktoré sú uvedené v kategóriách rizika II a III.
                                          
                                       
                                             —
                                          
                                          
                                             Zmiešané výrobky, na ktoré sa vzťahuje článok 12 ods. 2 písm. c) delegovaného nariadenia (EÚ) 2019/625.
                                          
                                       
                              
                                 100  %
                              
                              
                                 5  %
                              
                           
                                 V
                              
                              
                                 
                                             —
                                          
                                          
                                             Vysoko rafinované výrobky na ĽS
                                          
                                       
                                             —
                                          
                                          
                                             Seno a slama
                                          
                                       
                                             —
                                          
                                          
                                             Iný tovar než tovar uvedený v kategóriách rizika II, III a IV
                                          
                                       
                              
                                 100  %
                              
                              
                                 1  %
                              
                           
               “
            
               (*1)  Miery frekvencie fyzických kontrol zásielok obchodných vzoriek musia zodpovedať opisu kategórií výrobkov stanovenému v tejto prílohe.